BSC Young Boys
Berner Sport Club Young Boys je profesionalni nogometni klub iz Berna, Švicarska. Poznat je i pod skraćenim nazivom YB ili Young Boys Bern. Takmiči se u Superligi, prvom rangu švicarskog nogometa. Boje kluba su žuta i crna. Domaće prvenstvo je osvajao 12 puta, dok je nacionalni kup osvajao 6 puta. 1957. godine je proglašen za švicarski klub godine. Jedan je od najuspješnijih nogometnih klubova u Švicarskoj. Prvu utakmicu na evropskoj sceni klub je odigrao u sezoni 1957/58. protiv Vasasa iz Budimpešte. Od 2005. godine domaće utakmice igra na stadionu Stade de Suisse.